stanford-oval/wikipedia huggingface dataset:
רשות מקרקעי ישראל
מבנה הרשות > חטיבת השירות

החטיבה פועלת למתן שירות של תחזוקת חוזי חכירה לציבור החוכרים, באופן יעיל, מהיר ותכליתי ותוך שיפור מתמיד של רמת השירות הניתנת, התמקדות בלקוח ובצרכיו, וקירוב השירות אליו. חלק מהשירותים שניתנים לחוכרים כיום על ידי רשות מקרקעי ישראל יועברו למוקדי שירות חיצוניים בפריסה ארצית. היעד המרכזי של מערך השירות הוא צמצום הדרגתי של פעילות הרשות מול האזרח, בין היתר, באמצעות הקניית בעלות מלאה לחוכרים בקרקע עירונית מהוונת.
1. אגף מיפוי ומדידות – ריכוז פעילויות המיפוי, המדידות וה-GIS (מערכת מידע גאוגרפי) ברמ"י. הנחיה מקצועית של המודדים המרחביים ושל אנשי המיפוי במרחבים העסקיים ובמרחבי השירות והשמירה.
2. אגף בעלות ורישום – אגף בעלות ורישום ארצי מרכז את מרבית פעולות הרישום תחת קורת גג אחת, לרבות הקניית בעלות, פרצלציות והסדר קרקעות, בתים משותפים, שטרות מכר רפורמה/חכירה של חברות משכנות במגורים, רישום עיקולים וניהול ספר הנכסים של רשות מקרקעי ישראל. 
האגף עוסק בהקניית בעלות, ניהול ספר הנכסים, פרצלציות והסדר קרקעות, רישום בתים משותפים ורישום זכויות ורישום עיקולים.
3. אגף הפעלה – האגף אחראי לביצוע בקרה על טיב השירות הניתן ללקוחות רשות מקרקעי ישראל, מפקח על מוקדי השירות המהירים ועל המוקד הטלפוני, ואחראי לפיתוח ולניהול ערוצי השירות הישירים עם לקוחות רמ"י ועם עובדיה. זאת במטרה לצמצם את הצורך בשירות אישי פנים אל פנים ולייעל את עבודת רמ"י מול הלקוח. האגף מגבש המלצות לביצוע ההתאמות הנדרשות במערך השירות ומפעיל בקרת איכות ושירות. זאת תוך שימת דגש על העמדת הלקוח במרכז, על עמידה בציפיותיו ועל יצירת חוויית שירות חיובית ושיפור מתמיד של השירות הניתן.
שירותים מקוונים – על מנת לשפר את שירות הלקוחות השיקה רמ"י את "רמיטק" כדי לאפשר ללקוח אפשרויות טיפול נרחבות, נוחות, מהירות ומגוונות. בין השאר הושק פיילוט לקבלת השירותים הבאים באופן מקוון:
א. רמיטק שלי – מגוון פעולות שהאזרחים יכולים לבצע  באופן מקוון כגון: מידע אישי, מידע על מכרזים, אישורי זכויות, קבלת התחייבות למשכנתא, סילוק משכנתא.
ב. רמיטק למייצג – מגוון פעולות מקוונות לעורכי דין ומייצגים להם כרטיס חכם כגון: העברת זכויות, הסכמי פיתוח, הסכמי חכירה, כתבי העברה או שטרות ללשכת רישום המקרקעין
מבנה הרשות > חטיבת השירות > שמירה על שטחים פתוחים

איזון בין שימור לפיתוח
במסגרת חוק רשות מקרקעי ישראל הוקמה קרן לשמירה על שטחים פתוחים שמטרותיה הן סיוע במימון השמירה, הפיתוח הסביבתי והטיפוח של שטחים פתוחים מחוץ לשטחים עירוניים בנויים, זאת לרבות שטחים פתוחים שיש להם חשיבות לשמירה על המגוון הביולוגי והמערכות האקלוגיות בישראל, פארקים ואזורי נופש ופנאי וכן סיוע לגורמים הפועלים להגשמת מטרות הקרן.
כספי הקרן באים מהפרשה  בשיעור של 1% בכל שנה, מכלל הכנסות הרשות באותה שנה. השימוש בכספי הקרן נעשה בכפוף להחלטות הנהלת הקרן.
הקרן לשמירה על שטחים פתוחים של רשות מקרקעי ישראל, פועלת אל מול משרדי ממשלה, רשויות סטטוטוריות, רשויות מקומיות, חברות ממשלתיות וגופים נוספים לתמיכה בפרויקטים בשטחים הפתוחים ולשימורם. הקרן מקצה מדי שנה, עשרות מיליוני שקלים לסיוע במימון פרויקטים העוסקים בשמירה, פיתוח סביבתי וטיפוח של השטחים הפתוחים שמחוץ לשטחים העירוניים הבנויים.
יו"ר הקרן הוא מנהל רשות מקרקעי ישראל ומלבדו עוד 8 חברים שביניהם מנכל"ים או נציגיהם ממשרדי ממשלה שונים: משרד הבינוי והשיכון, הגנת הסביבה, אגף תקציבים באוצר, רשות מקרקעי ישראל, מינהל התכנון במשרד הפנים, הרשות לשמירת הטבע והגנים, וכן נציג הגופים הציבוריים שעניינם בשמירה על איכות הסביבה אשר מונה על ידי השר להגנת הסביבה.
רפורמה במקרקעי ישראל

בשנת 2013 חלה רפורמה מקיפה במינהל מקרקעי ישראל שכללה שני מרכיבים עיקריים:
1.	הקניית בעלות לחוכרים בנכסים למגורים ולתעסוקה בקרקע עירונית.
2.	שינוי פנים ארגוני מקיף במינהל והפיכתו לרשות ממשלתית.
דמי שימוש בקרקע

רשות מקרקעי ישראל מחזיקה קרקעות במדינה ומקבלת לידיה תשלום של דמי שימוש בקרקע המוחכרת ממנה. קיימים מספר סוגים של דמי שימוש
דמי חכירה – משולמים באופן שנתי למשך 49 שנה ומהווים לרוב 80% משוויו של הנכס.
דמי היוון – דמי חכירה שמשולמים מראש לכל התקופה (49 או 98 שנה), במקום על בסיס שנתי. מהווים לרוב 91% משוויו של הנכס.
דמי הסכמה – תשלום שרשות מקרקעי ישראל מקבלת בעת שהנכס המוחכר נמכר, כאשר החכירה אינה מהוונת.
דמי היתר – דמי חכירה נוספים שמשלמים כדי לנצל זכויות בניה הקשורות בקרקע שלא שולמו בזמן שנחתם חוזה החכירה.
ראו גם

מינהל מקרקעי ישראל
חוק יסוד: מקרקעי ישראל
חוק רשות מקרקעי ישראל
קרן קיימת לישראל
דיני פניות ציבור בנושאי מקרקעין, בינוי ושיכון במשרדי מדינת ישראל
לקריאה נוספת

"הקרן לשמירה על שטחים פתוחים" באתר רשות מקרקעי ישראל.
https://www.gov.il/he/departments/topics/open-space-foundation/govil-landing-page
חוברת סיכום פעילות הקרן לשמירה על שטחים פתוחים לשנת 2018
https://www.gov.il/BlobFolder/reports/open-spaces-brochure2/he/publications_open-spaces-brochure2.pdf
הרפורמה במינהל מקרקעי ישראל
https://www.gov.il/he/departments/general/reform-mmi#6
הערות שוליים

↑  https://www.gov.il/he/pages/about_rami
↑  מועצת מקרקעי ישראל - חברי המועצה, באתר האתר הרשמי של מועצת מקרקעי ישראל
↑  גולן חזני, ינקי קוינט נבחר לתפקיד מנכ"ל רמ"י, באתר כלכליסט, 16 בדצמבר 2020
↑  חוק מינהל מקרקעי ישראל (תיקון מס' 7), התשס"ט-2009, ס"ח 2209 מ-10 באוגוסט 2009
↑  אלעזר לוין, מינהל מקרקעי ישראל הפך לרשות
אורי חודי, ‏בנצי ליברמן הכריז על הקמת רשות מקרקעי ישראל, באתר גלובס, 4 במרץ 2013
↑  גלעד א. בֶּר, דמי שימוש בקרקע - רשות מקרקעי ישראל, באתר דין – עורכי דין ומידע משפטי בישראל. ‏מרץ 2019
| --- | --- |
בקרת זהויות :  VIAF: 310742629   WorldCat (עם VIAF): 310742629
שילת

ערך זה עוסק במושב בישראל. אם התכוונתם למשמעות אחרת, ראו .
| --- | --- |
שלט הכניסה למושב
מדינה: ישראל ישראל
מחוז: המרכז
מועצה אזורית: חבל מודיעין
גובה ממוצע: ‎265 מטר
תאריך ייסוד: 1977
תנועה מיישבת: העובד הציוני
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 822 תושבים
    - מתוכם, תושבי ישראל: 799 תושבי ישראל
 מפת מיקום  מפה דינמית   (למפת גוש דן מוגדלת) שילת(למפת גוש דן רגילה) שילת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שילת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שילת31°55′06″N 35°01′12″E﻿ / ﻿31.918421401194°N 35.0199389062194°E﻿ / 31.918421401194; 35.0199389062194  heמפת היישובים של מועצה אזורית חבל מודיעין באדום - שילת בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10
http://www.shilat.co.il
שִׁילַת הוא מושב על כביש 443, סמוך לקו הירוק במועצה אזורית חבל מודיעין, מצפון לעיר מודיעין. המושב נוסד בשנת 1977, במקום בו שכן עד 1948 הכפר הערבי שילתא. נקרא על שם היישוב הקדום "שִׁלְתָּא". מדרום וממזרח גובל היישוב שילת בכביש 446. מצפון לשילת נמצא היישוב גני מודיעין.
היסטוריה > רקע

בשנת 1975 יזמה קבוצת קצינים בצבא קבע רעיון להקמת יישוב באזור מודיעים. לגרעין המתהווה היה יעד, "חירבת ביר טוויל" היא גבעת הברושים שבין מכבים רעות, מכאן שם הגרעין המייסד: "באר טל". הרעיון של המקימים היה הקמת קהילה יצרנית המבוססת על משק מלאכה ותעשייה משפחתי במסגרת של מושב עובדים. תנועת המושבים סירבה לקבל יצור כלאיים כזה לשורותיה והתנועה המיישבת היחידה שהסכימה לאמץ את המושב בחום הייתה תנועת העובד הציוני.
באותה עת החליטה ועדת השרים להתיישבות, שבראשה השר ישראל גלילי, בעקבות החלטת העצרת הכללית האו"ם בדצמבר 1975 בה הוכרז על הציונות כתנועה גזענית, החלטה שלימים בוטלה, לעבות ביישובים את הקו הירוק (קו שביתת הנשק 1949). בסוף שנת 1976 החליטה ועדת השרים שהיישוב יוקם באזור חורבת שילתא, באזור בו התקיים קרב חירבת כוריכור במלחמת העצמאות, ועל כן ניתן לו השם "שילת".
היסטוריה > העלייה לקרקע

ראשוני המתיישבים, 25 משפחות, עלו על הקרקע במקום ב-16 באוגוסט 1977. טקס חנוכת היישוב נערך ב-11 באוקטובר 1977, בנוכחות נציגי הממשלה, התנועה המיישבת, הסוכנות היהודית ומשפחות החברים. באותה עת לא היו חשמל, כבישים, מדרכות וקווי טלפון. והתושבים התגוררו ב"מחנה הארעי" שהיה בנוי מבטון שצופה בשפריץ חיצוני וקירות גבס.
עם היווסדו, פרנסתו של המושב התבססה על שילוב תעשייה, חקלאות ותיירות. שילת היה המושב הראשון והיחיד בישראל בו הוקצו נחלות לתעשייה ולא רק לחקלאות
כשנה לאחר הקמת היישוב הגיעו 10 משפחות נוספות והמושב מנה 35 משפחות.
במאי 1979, פרץ סכסוך בין חברי המושב לקבוצת "גרעין מודיעין", קבוצה שהתנחלה ללא אישור על גבעה סמוך למושב. הקבוצה לבסוף פונתה בידי המשטרה.
בשנת 1980 נסלל כביש הגישה אל היישוב.
היסטוריה > פיתוח המושב

במהלך השנים נקלטו משפחות נוספות ומ-1991 היו בו 57 משפחות בעלי נחלה חברי האגודה השיתופית. במושב היו שני שני סוגי חברים: חקלאים ותעשיינים (אליהם צורף סוג נוסף שהוגדר כ"תיירן"). למתיישבים ה"תעשיינים" הוענק חוזה חכירה ישיר בינם לבין מינהל מקרקעי ישראל לגבי שטח לתעשייה של שני דונם שקיבל כל אחד מהם, לחקלאים הוקצה 30 דונם של קרקע חקלאית. בשנות ה-90 פרץ סכסוך בין קבוצת החקלאים וקבוצת התעשיינים, וביניהם לבין מינהל מקרקעי ישראל לגבי זכויות בקרקע חקלאית, שעם התפתחותה של העיר מודיעין הסמוכה, דרש המינהל לפנות. בינואר 2001, דחה בית המשפט המחוזי את הדרישה של קבוצת התעשיינים להכיר בהם כבעלי נחלות חקלאיות, בשל רצונם לזכות בפיצויים במקרה שהקרקע תופקע וייעודה ישונה. גם ערעורם לבית המשפט לא התקבל, ותקן הנחלות של המושב הופחת ל-24.
במושב הוקמה אנדרטה וחדר זיכרון לזכר הנופלים בקרב חירבת כוריכור. כן נוסד בית הספר לפיד המ"ה שגם הוא מנציח את זכר 45 הנופלים.
היסטוריה > בשנות ה-2000

בשנות ה-2000, פסק היישוב למעשה לתפקד כמושב, כל החקלאים, למעט אחד, הפסיקו לעסוק בחקלאות, ורוב קבוצת התעשיינים השכירו או מכרו את הקרקע שקיבלו באזור התעשייה של המושב, שהפך לאזור של מסחר ומשרדים. רבים מהתושבים עובדים מחוץ למושב, וחלק מהתושבים במקום גרים בשכירות ואינם חברי האגודה. במהלך השנים ניהלו הרשויות מאבקים משפטיים נגד שינוי יעוד הקרקע במקום, בנייה לא חוקית והשתלטות על קרקעות. ב-2005 טענו חברי המושב שאזור התעשייה נמצא מעבר לקו הירוק, בקרקע שהייתה חלק משטח ההפקר של מובלעת לטרון עד 1967, ולכן חוקי הבנייה של מדינת ישראל לא חלים עליו. בשנת 2012 נקנסה רשת רמי לוי שיווק השקמה בסכום של 250 אלף שקל, על שימוש ללא היתר בהיקף 2,600 מ"ר ששימשו לסופרמרקט, ושטח נוסף של 882 מ"ר ששימש לאחסנה. למרות שלפי התוכניות החלות על הקרקע, השימוש המותר הוא לתעשייה.
בספטמבר 2018, הופקדה להתנגדויות בוועדה המחוזית לתכנון ובנייה, תוכנית מתאר מקומית חדשה לאזור התעשייה שילת. עיקריה של התוכנית הוא הפחתת מספר העסקים והסדרת רישוי הקיימים, הקמת מרכזי הכשרת עובדים להייטק (למגזר החרדי ובעיקר תושבי מודיעין עילית), הקמת מחלף בצומת שילת, הקמת מסוף תחבורה ציבורית וחניון.
נכון לשנת 2019 רוב השטחים באזור התעשייה שייכים לפיני נחמיאס ובנו צחי נחמיאס. פיני נחמיאס היה בין המתיישבים הראשונים מקבוצת התעשיינים שהפעיל בית מלאכה ומחרטה באזור התעשייה של המושב. בשנת 1997 חיפשה רשת הום סנטר אתר לפתיחת חנות באזור מודיעין ופנתה אליו, השכירות שהיא הציעה סיפקה הכנסה גבוהה יותר מההכנסות בית המלאכה, לכן החליט לסגור אותו ולהשכיר להם את המקום. משפחת נחמיאס ביצעה בהמשך עסקות עם חברי מושב אחרים, רכשו מהם את הקרקע או בנו עבורם על הקרקע בניני מסחר ומשרדים, השכירו את השטח וקיבלו אחוזים מההכנסות. לאט-לאט השתלטו כמעט על כל אזור התעשייה בשילת. צחי נחמיאס הקים חברת נדל"ן בשם "מגה אור החזקות" שהחלה לרכוש ולפתח שטחי נדל”ן מניב, בתחום המרכזים המסחריים והלוגיסטיים. החברה הונפקה בבורסת תל אביב ובתחילת 2020 נסחרה בשווי של כ–3 מיליארד שקל.
כלכלה

ענפי כלכלה של המושב במקור היו:
ענף החקלאות התבסס בעיקרו על גידול פרחים בחממות. ומטעי אבוקדו.
ענף התעשייה התבסס על מפעלים יצרניים מקוריים שכללו בין היתר מפעל להפקת שמני אבוקדו, נגריה, מפעל לעיבוד מתכות, מפעל לייצור סדינים חשמליים ועוד.
ענף התיירות התבסס על הפעלת האתר "הכפר החשמונאי" שהקים חבר המושב.
ענף המסחר - בעקבות הקמת העיר מודיעין זכה המושב לתנופה כלכלית, ורבים משטחי התעשייה הוסבו לשטחי מסחר. המושב מפעיל גם את תחנת הדלק שילת של חברת סונול בצד כביש 443.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  יואב רגב, מדריך ישראל החדש, כרך 10: השפלה, כתר, ידיעות אחרונות ומשרד הביטחון, 2001
↑  מושב תעשיתי יוקם סמוך למודיעין, מעריב, 26 במאי 1976
↑  מושבי ל"ע מאמצים גרעין שנועד לבודרוס, דבר, 30 בינואר 1975
↑  צבי אילן, חדשות מודיעין, דבר, 16 בדצמבר 1976
↑  מרדכי אלקן, בשילת, היא מבוא־חורון ג' יושבות עשרות משפחות מתוך מאה שיאכלסו את המושב, מעריב, 11 בספטמבר 1977
↑  מחר - טקס חנוכת הישוב שילת, שבאיזור מודיעין, מעריב, 10 באוקטובר 1977
↑  דן צדקוני, הכותנה פורחת בעמק איילון, דבר, 6 באוקטובר 1978
↑  שילת: אין נחלה ואין מנוחה, באתר גלובס, 1 בפברואר 2001
↑  חברי שילת הציפו השטח לחסימת הדרך למתנחלי מודיעין, דבר, 20 במאי 1979
↑  מרדכי רוזנבלום, ניסו לפנות תושבי מודיעין, מעריב, 17 במאי 1979
↑  יצחק דנון, ‏שילת לביהמ"ש: המינהל מנסה להשתלט על קרקע של המושב לטובת העיר מודיעין, באתר גלובס, 13 בינואר 1997
↑  עו"ד חגי שבתאי, ‏שילת: אין נחלה ואין מנוחה, באתר גלובס, 1 בפברואר 2001
↑  הדס מגן, ‏מי נגד מי במלחמה הגדולה במושב שילת, באתר גלובס, 3 באפריל 2000
↑  יצחק דנון, ‏ביהמ"ש המחוזי דחה בקשת חברי מושב מעורב של חקלאים ותעשיינים לקבל נחלה, באתר גלובס, 7 בינואר 2001
↑  שמואל דקלו, ‏בית המשפט העליון: חבר מושב השייך לגרעין תעשייתי אינו זכאי לנחלה חקלאית במושב, באתר גלובס, 2 ביולי 2003
↑  ערן קמינסקי, לאן נעלמו חקלאי מודיעין והסביבה?, באתר מודיעין ניוז, ‏10 באוקטובר 2019
↑  אלעזר לוין, ‏זכייני רימקס ישלמו 9 דולר למ"ר בשילת, באתר גלובס, 11 ביולי 2004
↑  רשת ACE אוטודיפו פותחת סניף חדש בשילת בהשקעה של 4 מיליון שקל, באתר גלובס, 8 בדצמבר 2008
↑  שילת-שכר  דירה, באתר גלובס, 13 במרץ 2005
↑  הארץ, מעצ: תושבי שילת "גנבו" קטע כביש, באתר TheMarker‏, 24 ביוני 2005
↑  יצחק דנון, ‏עתירה להמשך הבנייה באיזור התעשייה שילת: "חוקי המדינה לא חלים באיזור זה", באתר גלובס, 1 בפברואר 2006
↑  מיכל מרגלית, ‏קנס של 250 אלף שקל לרשת רמי לוי בגין עבירת בנייה, באתר גלובס, 23 במאי 2012
↑  יהודה גולן, תוכנית הענק לשינוי המרכז המסחרי בשילת יצאה לדרך, באתר מודיעין ניוז, ‏30 בספטמבר 2018
↑   שוקי שדה, ניצל את ההחמצה של מודיעין: כך נהפך צחי נחמיאס לטייקון, באתר TheMarker‏, 1 במרץ 2019
↑  הדס מגן, ‏כך נולד טייקון נדל"ן: מה עומד מאחורי הנסיקה הגדולה של צחי נחמיאס והאם הוא לא רץ מהר מדי, באתר גלובס, 30 בינואר 2020
↑  אייזיק סדומי, מה כואב למגדלי הפרחים, דבר, 30 בדצמבר 1980
↑  אילנה באום, בשילת נלחמים לעקור את העין השנייה, מעריב, 30 בינואר 1990
↑  צבי אילן, סיור לכפר החשמונאי במודיעין, דבר, 1 בדצמבר 1980
↑  עופר פטרסבורג, מכבים עכשיו, מעריב, 5 בדצמבר 1988
↑  יצחק דנון, ‏מושב העובדים שילת תובע 68 מיליון שקל מחברת סונול, באתר גלובס, 8 באוקטובר 2007
| --- | --- |
בקרת זהויות :  NLI: 987007528910405171
עונת 2024/2025 בבונדסליגה

| --- | --- |
 תקופת התחרות:  23 באוגוסט 2024 – 17 במאי 2025 (268 ימים)
 מספר משתתפות:  18
 מספר משחקים:  234
 מספר שערים:  733 (3.13 בממוצע למשחק)
 מספר צופים:  9,057,707 (38,708 בממוצע למשחק)
 מלך השערים:  אנגליה הארי קיין  (21 שערים)
 → 2023/20242025/2026 ←
 
עונת 2024/2025 בבונדסליגה היא העונה ה-62 של הבונדסליגה הגרמנית. העונה החלה ב-23 באוגוסט 2024 וצפויה להסתיים ב-17 במאי 2025.
קבוצות ואצטדיונים

מתוך 18 הקבוצות שמשתתפות בבונדסליגה, 15 המשיכו מעונת 2023/2024. זנקט פאולי והולשטיין קיל העפילו לליגה במקומן של דרמשטאדט 98 ופ.צ. קלן שסיימו בשני המקומות האחרונים בעונת 2023/2024 בבונדסליגה. בוכום שסיימה במקום ה-16 בעונת 2023/2024 ניצחה בדו-קרב פנדלים את פורטונה דיסלדורף שסיימה שלישית בבונדסליגה השנייה, לאחר 3–3 בסיכום שני המשחקים וכך הבטיחה את הישארותה בליגה.
קבוצות ואצטדיונים > הקבוצות

| קבוצה | מאמן | קפטן | יצרנית תלבושת |
| --- | --- | --- | --- |
| אאוגסבורג | דנמרק יס ת'ורפ | הולנד ג'פרי חאולאו | מיזונו |
| אוניון ברלין | גרמניה שטפן באומגארט | אוסטריה כריסטופר טרימל | אדידס |
| איינטרכט פרנקפורט | גרמניה דינו טופמולר | גרמניה קווין טראפ | נייקי |
| באייר לברקוזן | ספרד צ'אבי אלונסו | פינלנד לוקאש הרדצקי | קסטור |
| באיירן מינכן | בלגיה וינסנט קומפני | גרמניה מנואל נוייר | אדידס |
| בוכום | גרמניה דיטר הקינג | צרפת אנתוני לוסילה | מיזונו |
| בורוסיה דורטמונד | קרואטיה ניקו קובאץ' | גרמניה אמרה ג'אן | פומה |
| בורוסיה מנשנגלדבך | שווייץ ג'רארדו סאואנה | שווייץ יונאס אומלין | פומה |
| הולשטיין קיל | גרמניה מרסל ראפ | גרמניה לואיס הולטבי | פומה |
| הופנהיים | אוסטריה כריסטיאן אילצר | גרמניה אוליבר באומן | ג'ומה |
| וולפסבורג | אוסטריה ראלף האזנהיטל | גרמניה מקסימיליאן ארנולד | נייקי |
| ורדר ברמן | גרמניה אולה ורנר | אוסטריה מרקו פרידל | הומל |
| זנקט פאולי | גרמניה אלכסנדר בלסין | אוסטרליה ג'קסון אירווין | פומה |
| מיינץ 05 | דנמרק בו הנריקסן | שווייץ סילבן וידמר | יאקו |
| פ.צ היידנהיים | גרמניה פרנק שמידט | גרמניה פטריק מאינקה | פומה |
| פרייבורג | גרמניה יוליאן שוסטר | גרמניה כריסטיאן גינטר | נייקי |
| ר.ב. לייפציג | גרמניה מרקו רוזה | הונגריה וילי אורבן | נייקי |
| שטוטגרט | גרמניה סבסטיאן הנס | גרמניה אטקאן קראצור | יאקו |
קבוצות ואצטדיונים > שינויי מאמנים

| קבוצה | מאמן יוצא | סיבה | תאריך | מיקום בטבלה | מאמן נכנס | תאריך |
| --- | --- | --- | --- | --- | --- | --- |
| באיירן מינכן | גרמניה תומאס טוכל | הסכמה הדדית | 30 ביוני 2024 | טרום עונה | בלגיה וינסנט קומפני | 1 ביולי 2024 |
| פרייבורג | גרמניה כריסטיאן שטרייך | הסכמה הדדית | 30 ביוני 2024 | טרום עונה | גרמניה יוליאן שוסטר | 1 ביולי 2024 |
| בוכום | גרמניה הייקו בוטשר | מאמן זמני | 30 ביוני 2024 | טרום עונה | גרמניה פטר ציידלר | 1 ביולי 2024 |
| אוניון ברלין | קרואטיה ננאד בייליצה | מאמן זמני | 30 ביוני 2024 | טרום עונה | דנמרק בו סוונסון | 1 ביולי 2024 |
| בורוסיה דורטמונד | גרמניה אדין טרזיץ' | הסכמה הדדית | 30 ביוני 2024 | טרום עונה | טורקיה נורי שאהין | 1 ביולי 2024 |
| זנקט פאולי | גרמניה פביאן הירצלר | חתם בברייטון | 30 ביוני 2024 | טרום עונה | גרמניה אלכסנדר בלסין | 1 ביולי 2024 |
| בוכום | גרמניה פטר ציידלר | פוטר | 20 באוקטובר 2024 | 18 | גרמניה מרקוס פלדהוף/ שווייץ מוראט אוראל (מאמנים זמניים) | 21 באוקטובר 2024 |
| בוכום | גרמניה מרקוס פלדהוף/ שווייץ מוראט אוראל | מאמנים זמניים | 4 בנובמבר 2024 | 18 | גרמניה דיטר הקינג | 4 בנובמבר 2024 |
| הופנהיים | ארצות הברית פלגרינו מטאראצו | פוטר | 11 בנובמבר 2024 | 15 | אוסטריה כריסטיאן אילצר | 15 בנובמבר 2024 |
| אוניון ברלין | דנמרק בו סוונסון | פוטר | 27 בדצמבר 2024 | 12 | גרמניה שטפן באומגארט | 30 בדצמבר 2024 |
| בורוסיה דורטמונד | טורקיה נורי שאהין | פוטר | 22 בינואר 2025 | 10 | דנמרק מייק טולברג (מאמן זמני) | 22 בינואר 2025 |
| בורוסיה דורטמונד | דנמרק מייק טולברג | (מאמן זמני) | 2 בפברואר 2025 | 11 | קרואטיה ניקו קובאץ' | 2 בפברואר 2025 |
קבוצות ואצטדיונים > אצטדיונים

| קבוצה | עיר | מדינה פדרלית | אצטדיון | תכולה |
| --- | --- | --- | --- | --- |
| אאוגסבורג | אאוגסבורג | בוואריה | WWK ארנה | 30,660 |
| אוניון ברלין | ברלין | ברלין | שטאדיון אן דר אלטן פרסטראיי (אנ') | 22,012 |
| איינטרכט פרנקפורט | פרנקפורט | הסן | קומרצבנק ארנה | 57,500 |
| באייר לברקוזן | לברקוזן | נורדריין-וסטפאליה | באיי ארנה | 30,210 |
| באיירן מינכן | מינכן | בוואריה | אליאנץ ארנה | 75,000 |
| בוכום | בוכום | נורדריין-וסטפאליה | וונוביה רוהרשטדיון | 27,599 |
| בורוסיה דורטמונד | דורטמונד | נורדריין-וסטפאליה | זיגנאל אידונה פארק | 81,360 |
| בורוסיה מנשנגלדבך | מנשנגלדבך | נורדריין-וסטפאליה | בורוסיה פארק | 54,010 |
| הולשטיין קיל | קיל | שלזוויג-הולשטיין | אצטדיון הולשטיין | 15,034 |
| הופנהיים | זינסהיים | באדן-וירטמברג | ריין-נקר ארנה | 30,150 |
| וולפסבורג | וולפסבורג | סקסוניה התחתונה | פולקסווגן ארנה | 30,000 |
| ורדר ברמן | ברמן | ברמן | וזרשטדיון | 42,100 |
| זנקט פאולי | המבורג | המבורג | אצטדיון מילרנטור | 29,546 |
| מיינץ 05 | מיינץ | ריינלנד-פפאלץ | אופל ארנה | 34,000 |
| פ.צ היידנהיים | היידנהיים | באדן-וירטמברג | פויט ארנה | 15,000 |
| פרייבורג | פרייבורג | באדן-וירטמברג | אצטדיון אירופה פארק | 34,700 |
| ר.ב. לייפציג | לייפציג | סקסוניה | רד בול ארנה | 42,959 |
| שטוטגרט | שטוטגרט | באדן-וירטמברג | מרצדס-בנץ ארנה | 60,441 |
טבלת הליגה

מעודכן ל-16 במרץ 2025
| מיקום | קבוצה | משחקים | ניצחונות | תיקו | הפסדים | שערים> זכות | שערים> חובה | שערים> הפרש | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | באיירן מינכן | 26 | 19 | 5 | 2 | 75 | 24 | 51+ | 62 | העפלה לשלב הליגה בליגת האלופות |
| 2 | באייר לברקוזן | 26 | 16 | 8 | 2 | 59 | 33 | 26+ | 56 | העפלה לשלב הליגה בליגת האלופות |
| 3 | איינטרכט פרנקפורט | 26 | 13 | 6 | 7 | 54 | 40 | 14+ | 46 | העפלה לשלב הליגה בליגת האלופות |
| 4 | מיינץ 05 | 26 | 13 | 6 | 7 | 44 | 28 | 16+ | 45 | העפלה לשלב הליגה בליגת האלופות |
| 5 | ר.ב. לייפציג | 26 | 11 | 9 | 6 | 41 | 33 | 8+ | 42 | העפלה לשלב הליגה בליגה האירופית |
| 6 | פרייבורג | 26 | 12 | 6 | 8 | 36 | 38 | 2– | 42 | העפלה לשלב הליגה בליגה האירופית |
| 7 | בורוסיה מנשנגלדבך | 26 | 12 | 4 | 10 | 43 | 40 | 3+ | 40 | העפלה לשלב הפלייאוף בקונפרנס ליג |
| 8 | וולפסבורג | 26 | 10 | 8 | 8 | 49 | 40 | 9+ | 38 |  |
| 9 | אאוגסבורג | 26 | 10 | 8 | 8 | 29 | 35 | 6– | 38 |  |
| 10 | שטוטגרט | 26 | 10 | 7 | 9 | 47 | 43 | 4+ | 37 |  |
| 11 | בורוסיה דורטמונד | 26 | 10 | 5 | 11 | 45 | 41 | 4+ | 35 |  |
| 12 | ורדר ברמן | 26 | 9 | 6 | 11 | 40 | 53 | 13– | 33 |  |
| 13 | אוניון ברלין | 26 | 7 | 6 | 13 | 23 | 39 | 16– | 27 |  |
| 14 | הופנהיים | 26 | 6 | 8 | 12 | 32 | 48 | 16– | 26 |  |
| 15 | זנקט פאולי | 26 | 7 | 4 | 15 | 20 | 30 | 10– | 25 |  |
| 16 | בוכום | 26 | 5 | 5 | 16 | 27 | 52 | 25– | 20 | פלייאוף ירידה לליגה השנייה |
| 17 | פ.צ היידנהיים | 26 | 5 | 4 | 17 | 31 | 52 | 21– | 19 | ירידה לליגה השנייה |
| 18 | הולשטיין קיל | 26 | 4 | 5 | 17 | 38 | 64 | 26– | 17 | ירידה לליגה השנייה |
סטטיסטיקה > מלך השערים

מעודכן ל-16 במרץ 2025
| מקום | שחקן | קבוצה | שערים |
| --- | --- | --- | --- |
| 1 | אנגליה הארי קיין | באיירן מינכן | 21 |
| 2 | צ'כיה פטריק שיק | באייר לברקוזן | 17 |
| 3 | מצרים עומאר מרמוש | איינטרכט פרנקפורט | 15 |
| 3 | גרמניה טים קליינדינסט | בורוסיה מנשנגלדבך | 15 |
| 3 | גרמניה יונתן בורקארט | מיינץ 05 | 15 |
| 6 | גינאה סרו גיראסי | בורוסיה דורטמונד | 14 |
| 7 | צרפת הוגו אקיטיקה | איינטרכט פרנקפורט | 13 |
| 8 | גרמניה ג'מאל מוסיאלה | באיירן מינכן | 11 |
| 9 | אלג'יריה מוחמד עמורה | וולפסבורג | 10 |
| 9 | סלובניה בנימין ששקו | ר.ב. לייפציג | 10 |
| 9 | בוסניה והרצגובינה ארמדין דמירוביץ' | שטוטגרט | 10 |
סטטיסטיקה > מלך הבישולים

מעודכן ל-15 במרץ 2025
| מקום | שחקן | קבוצה | שערים |
| --- | --- | --- | --- |
| 1 | גרמניה פלוריאן וירץ | באייר לברקוזן | 10 |
| 2 | מצרים עומאר מרמוש | איינטרכט פרנקפורט | 9 |
| 3 | אלג'יריה מוחמד עמורה | וולפסבורג | 8 |
| 4 | שווייץ גרניט ג'אקה | באייר לברקוזן | 7 |
| 4 | צרפת מייקל אוליזה | באיירן מינכן | 7 |
| 4 | גרמניה פסקל גרוס | בורוסיה דורטמונד | 7 |
| 4 | גרמניה מרווין דוקש | ורדר ברמן | 7 |
| 4 | צרפת אנתוני קאסי | מיינץ 05 | 7 |
| 4 | איטליה וינצ'נזו גריפו | פרייבורג | 7 |
| 10 | אנגליה הארי קיין | באיירן מינכן | 6 |
| 10 | אוסטרליה ג'קסון אירוויין | זנקט פאולי | 6 |
פרסים > שחקן החודש

| חודש | שחקן | קבוצה |
| --- | --- | --- |
| אוגוסט | ניגריה ויקטור בוניפייס | באייר לברקוזן |
| ספטמבר | מצרים עומאר מרמוש | איינטרכט פרנקפורט |
| אוקטובר | אנגליה הארי קיין | באיירן מינכן |
| נובמבר | מצרים עומאר מרמוש | איינטרכט פרנקפורט |
| דצמבר | גרמניה פלוריאן וירץ | באייר לברקוזן |
| ינואר | גרמניה פלוריאן וירץ | באייר לברקוזן |
| פברואר | גינאה סרו גיראסי | בורוסיה דורטמונד |
הערות שוליים

↑  Bundesliga | Statistics 2023-2024 | Players | Goals, bundesliga.com - the official Bundesliga website (באנגלית)
↑  German Bundesliga Top Scorers, BBC Sport (באנגלית)
↑  Bundesliga | Statistics 2023-2024 | Players | Assists, bundesliga.com - the official Bundesliga website (באנגלית)
↑  German Bundesliga Top Assists, BBC Sport (באנגלית בריטית)